
[bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc215044009][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]1. Bendra informacija 
1.1. Perkančioji organizacija – Aplinkos apsaugos departamentas prie Aplinkos ministerijos, juridinio asmens kodas 304766622, adresas Smolensko g. 15, LT-03201 Vilnius, darbo laikas pirmadieniais–ketvirtadieniais 8.00–17.00 val., penktadieniais 8.00–15.45 val., nedirba valstybinių švenčių dienomis, prieššventinę dieną dirba viena valanda trumpiau. Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų (toliau - CPO) katalogu, nes nėra galimybės šio pirkimo objekto įsigyti CPO LT elektroniniame kataloge.
1.3. Pirkimo Komisija yra sudaroma. 
[bookmark: _Hlk163547301]1.4. Atliekamas žaliasis pirkimas.  Transporto priemonės įsigyjamos taikant Lietuvos Respublikos alternatyvių degalų (toliau – ADĮ) įstatymo 15 straipsnio 7 dalies 16 punkte nustatytą išimtį, kadangi ištyrus rinkoje esančią benzinu, dyzeliu varomų automobilių pasiūlą, įsitikinta, kad  rinkoje nėra galimybių transporto priemonę įsigyti pagal ADĮ reikalavimus, t. y. netaršią ar visai netaršią transporto priemonę. Kadangi Aplinkos apsaugos departamentas naudodamas elektromobilius savo veikloje nustatė, kad elektra kraunami automobiliai, dėl riboto krovimo stotelių skaičiaus, elektros sąnaudų, ir apribotų techninių galimybių negali būti naudojami vykdant nuostatuose įtvirtintą aplinkos apsaugos valstybinę kontrolę, todėl reikalingi benzinu ar dyzeliu varomi ar hibridiniai automobiliai.  Vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ perkančioji organizacija savarankiškai nustato aplinkos apsaugos kriterijus, vadovaujantis vienu iš 4.4.4. punkte numatytų aplinkosauginių principų, pagal 4.4.4.3. punktą. Aplinkos apaugos kriterijai nustatyti specialiųjų pirkimo sąlygų 1 priede „Techninė specifikacija“ ir 4 priede „Sutarties projektas“.
1.5. Bendrosios pirkimo sąlygos yra neatskiriama šių pirkimo sąlygų dalis.

[bookmark: _Toc215044010]2. Pirkimo objektas
2.1. Pirkimo objektas – nauji lengvieji automobiliai (2 vnt.) (toliau - prekės). 
2.2. Pirkimo objektas skaidomas į 2 dalis:
	Eil. Nr. 
	Prekės pavadinimas
	Kiekis (vnt.)

	A pirkimo dalis
(pirkimui skirta lėšų suma – 22 314,05 Eur be PVM, 27 000,00 Eur su PVM)

	1.
	M1 klasės lengvasis automobilis iki 3,5 t, 5 sėdimų vietų, kėbulo tipas: arba hečbekas, arba sedanas, arba universalas, arba krosoveris, arba SUV, degalų tipas: arba benzinas arba hibridinis (įkraunamas/plug in netinkamas), arba dyzelinas
	1

	B pirkimo dalis
(pirkimui skirta lėšų suma – 35 454,55 Eur be PVM, 42 900,00 Eur su PVM)

	2.
	M1 klasės lengvasis automobilis iki 3,5 t, ne mažiau kaip 5 sėdimų vietų, kėbulo tipas: visureigis, degalų tipas: arba benzinas, arba dyzelinas, arba hibridinis (įkraunamas/plug in netinkamas)
	1


2.3. Reikalavimai pirkimo objektui nustatyti specialiųjų pirkimo sąlygų 1 priede „Techninė specifikacija“.
2.4. Perkančioji organizacija sudarys vieną sutartį dėl pirkimo dalių, dėl kurių laimėtoju nustatytas tas pats tiekėjas.
2.5. Prekių pristatymo tvarka ir terminai – Prekės turi būti pristatytos ne vėliau kaip iki 2025-12-22, adresu Smolensko g. 15, Vilnius (arba į kitą, abejoms šalims tinkančią vietą), perkančiosios organizacijos darbo laiku (pirmadieniais - ketvirtadieniais nuo 8.00 val. iki 17.00 val., penktadieniais 8.00 val. iki 15.45 val., pietų pertrauka nuo 12.00 val. iki 12.45 val., darbo dienos trukmė prieš šventines dienas – viena valanda trumpiau). Pristatymo išlaidos turi būti įskaičiuotos į pirkimo objekto kainą.
2.6. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

[bookmark: _Toc215044011]3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 
3.1. Tiekėjų pašalinimo pagrindai netaikomi.
3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.

[bookmark: _Toc215044012]4. Reikalavimai, susiję su nacionaliniu saugumu 
4.1. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

[bookmark: _Toc215044013]5. Specialieji reikalavimai pasiūlymų rengimui ir pateikimui
5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. tiekėjo pasirašytas pasiūlymas, parengtas pagal specialiųjų pirkimo sąlygų 2 priede „Pasiūlymas“ (A, B dalys) pateiktą pasiūlymo formą;
5.1.2. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
5.1.3. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.4. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
5.1.5. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.6. Prekės/Įrangos gamintojo techninė dokumentacija (katalogai, brošiūros) ir/ar Prekės/Įrangos gamintojo deklaracijos (jei gamintojo techninėje dokumentacijoje neišsamiai atsispindi siūlomos Prekės/Įrangos atitikimas techninės specifikacijos reikalavimams) ir kiti techninėje specifikacijoje nurodyti dokumentai ar kiti lygiaverčiai dokumentai, įrodantys siūlomos Prekės/Įrangos atitikimą techniniams reikalavimams (specialiųjų pirkimo sąlygų 1 priedo „Techninė specifikacija“ 6 punkto 3 lentelės 1 eilutė);
5.1.7. įrodymai dėl atitikties specialiųjų pirkimo sąlygų 1 priedo „Techninė specifikacija“ 4.1.2. punkto 1 lentelės 8.1. eilutės ir 4.2.2. punkto 2 lentelės 8.1. eilutės reikalavimui (dėl aplinkosauginių reikalavimų);
5.1.8. kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Pasiūlyme nurodyta kaina ar kainos turi būti nurodomos dviejų skaičių po kablelio tikslumu. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 

[bookmark: _Toc215044014]6. Pasiūlymo galiojimo užtikrinimas
6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Toc15392775][bookmark: _Toc215044015]7. Pasiūlymų vertinimas
7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede „Pasiūlymas“ (A, B dalys).
7.2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių, vadovaujantis specialiųjų pirkimo sąlygų 7.1. punktu.
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:
7.3.1. tiekėjo pasiūlymas, parengtas pagal specialiųjų pirkimo sąlygų 2 priede „Pasiūlymo forma“ (A, B dalys) pateiktą pasiūlymo formą.
7.4. Perkančioji organizacija atmes tiekėjo pasiūlymą:
7.4.1. jei A pirkimo dalyje bendra pasiūlymo kaina viršys 27 000,00 Eur su PVM;
7.4.2. jei B pirkimo dalyje bendra pasiūlymo kaina viršys 42 900,00 Eur su PVM. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc215044016]8. Sutarties sudarymas
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 4 priede „Sutarties projektas“.

[bookmark: _Toc215044017]9. Priedai
1. specialiųjų pirkimo sąlygų 1 priedas „Techninė specifikacija“;
2. specialiųjų pirkimo sąlygų 2 priedas „Pasiūlymas“ (A, B dalys);
3. specialiųjų pirkimo sąlygų 3 priedas „Terminai“;
4. specialiųjų pirkimo sąlygų 4 priedas „Sutarties projektas“.

